Administrationsgrundlag vedr. helårsbeboelse i sommerhuse i 
sommerhusområder 
Sagsfremstilling 
10.    Administrationsgrundlag vedr. helårsbeboelse i sommerhuse i sommerhusområder  
                                                                                                                        Åbent 
Sagsnr.: 326-2015-20284       J.nr.: 01.07.04           Dokumentnr.: 326-2015-264358 
  
[adresse] 
Det gældende administrationsgrundlag blev besluttet i Teknik- og Miljøudvalget den 5. marts 2012. Udvalget har på 
mødet den 13. april 2015 besluttet at tage hele administrationsgrundlaget op til fornyet vurdering. 
Kommunalbestyrelsen besluttede på mødet den 25. marts 2015 at oversende en sag til Teknik- og Miljøudvalget om 
dispensation til veteraners brug af sommerhuse. 
  
På mødet den 4. maj 2015 drøftede udvalget sagen, men besluttede at sende den retur til administrationen, med 
henblik på senere fremlæggelse på baggrund af en analyse af bosætningen i sommerhusområderne. 
  
Sagen fremlægges hermed. Da Kommunalbestyrelsen tidligere har drøftet emnet, såvel generelt som i forhold til 
konkrete sager, anbefaler direktøren, at sagen behandles i Teknik- og Miljøudvalget, Økonomiudvalget og 
Kommunalbestyrelsen. 
  
Lovgrundlag 
Generelt er det ikke tilladt at benytte sommerhuse til overnatning i vinterhalvåret, dvs. 1. oktober til 31. marts, bortset 
fra enkeltstående kortvarige ferieophold på 3-4 ugers varighed samt weekends og helligdage. Benyttelsen i 
vinterhalvåret må sammenlagt ikke overstige 13 uger. 
  
Bestemmelserne er defineret i Planloven § 40 stk. 1 og gælder alle boliger i et sommerhusområde, bortset fra 
boliger der blev anvendt til helårsbeboelse, da området blev udlagt til sommerhusområde og siden kontinuerligt er 
anvendt til helårsbeboelse. 
  
Det fremgår endvidere af Planloven § 40 stk. 2, at kommunalbestyrelsen i særlige tilfælde kan dispensere fra 
forbuddet. En dispensation kan kun gives til en ejer, og den bortfalder ved ejerskifte, og når boligen ikke længere 
benyttes til helårsbeboelse. 
  
"Pensionistreglen" jf. Planloven § 41 medfører, at folke- og førtidspensionister, efterlønsmodtagere, modtagere af 
fleksydelse og personer over 60 år, der oppebærer pension har en umiddelbar ret til at bebo boligen hele året, når 
pensionisten har ejet ejendommen i 8 år. Efter pensionistens død kan en ægtefælle, samlever eller anden person, 
der har haft fælles husstand med pensionisten fortsætte med at benytte boligen til helårsbeboelse. 
  
Som noget nyt er der indført en undtagelse for 23 små øer, heriblandt Sejerø og [adresse]. Undtagelsen giver 
kommunalbestyrelsen mulighed for at dispensere fra forbuddet mod helårsbeboelse, således at en ejer kan udleje 
sommerhuset til helårsbeboelse, hvis dette efter kommunalbestyrelsens skøn kan medvirke til en gunstig udvikling 
på øen. 
  
Sommerhuse i landzone er omfattet af landzonebestemmelserne jf. Planloven § 35. Begrænsningerne på 
anvendelsen vil i praksis være de samme, men al helårsbeboelse kræver en landzonetilladelse. 
  
Administrationsgrundlag for dispensationer 
Medmindre der er tale om en eksisterende helårsbolig, eller om pensionisters ret jf. "pensionistreglen", kan en bolig 
i et sommerhusområde kun anvendes som helårsbolig, hvis kommunalbestyrelsen giver en personlig dispensation. 
Bortset fra til sommerhuse på Sejerø og [adresse], kan en dispensation kun gives til ejerens benyttelse af 
sommerhuset og den bortfalder ved ejerskifte. 
  
Dispensationer kan alene gives i særlige tilfælde. Praksis skal være restriktiv, men det er kommunalbestyrelsens 
ansvar at skønne i de konkrete sager. Vejledningen om planloven og domspraksis giver følgende muligheder: 
  
1. I forbindelse med hotel- og kursusvirksomhed og dagligvarebutikker, hvor helårsbeboelse er nødvendig for 
virksomhedens drift 
2. Til pensionister der har ejet deres hus i 5 år 
3. I særlige tilfælde hvor en person kan sidestilles med pensionister, uden dog at være omfattet af "pensionistreglen" 
4. Ved alvorlig sygdom og invaliditet, hvor en rimelig tilværelse kun har kunnet opnås i sommerhuset 
5. Hvor en person af kommunen har fået fejlagtig oplysning om boligens status 
6. Andre særlige tilfælde under hensyn til et områdes særlige karakter og på baggrund af et konkret skøn 
7. Sommerhuse på Sejerø og på [adresse], herunder også udlejning til helårsbeboelse 
  
Ovenstående betyder, at kommunerne ikke kan fastsætte egne regler, f.eks. ved på forhånd at tilgodese bestemte 
grupper udover de nævnte i punkt 1 og 2, idet der altid skal foretages en konkret vurdering. Dette udelukker ikke, at 
kommunen kan lægge vægt på særlige forhold i den enkelte sag. 
  
Sygdom og invaliditet er ikke i sig selv en begrundelse for en dispensation, men skal ses i forhold til ansøgers 
mulighed for at opnå en rimelig tilværelse kun i dette sommerhus. I praksis vil en vurdering af sådanne forhold ofte 
bygge på udtalelser fra andre fagområder som lægelige m.m. 
  
I forhold til veteraner, er det muligt for kommunalbestyrelsen at give en dispensation, men det skal ske på baggrund 
af en konkret vurdering jf. ovenstående. 
  
Praksis i Kalundborg Kommune 
Det fremgår af det gældende administrationsgrundlag, at ansøgninger om dispensation behandles af Teknik- og 
Miljøudvalget, undtaget dog ansøgninger vedr. Sejerø, der behandles administrativt ud fra en vedtaget praksis om at 
give dispensation. 
  
Det fremgår endvidere, at sommerhusområdernes rekreative anvendelse skal fastholdes, hvorfor helårsbeboelsen 
skal begrænses. På den baggrund har praksis været, at man ikke skal løse boligproblemer med dispensationer. I 
sådanne sager er der typisk givet korte dispensationer med tilkendegivelse af, at der ikke kan forventes yderligere 
forlængelser. 
  
Bosætningen i sommerhusområderne 
Administrationen har analyseret bosætningen i sommerhusområderne. I materialet til Budget 2016 er fremlagt en 
detaljeret analyse. Her gengives en enklere oversigt, som alene beskriver den lovlige bosætning medio august 
2015. 
  
Sommerhuse 
Sommerhuse i sommerhusområder:.................................. 8.587 
Helårsbeboede sommerhuse i alt[adresse] 667 
Beboede jf. "pensionistreglen"............................................. 626 
Beboede med dispensation................................................... 41 
  
Beboere 
Beboere med ret til helårsbeboelse jf. "pensionistreglen"....... 1.055 
Beboere med personlig dispensation....................................... 70 
Beboere tilmeldt i sommerhalvåret....................................... 352 
  
Som det fremgår, er det kun en lille antal sommerhuse der benyttes hele året på baggrund af personlige 
dispensationer. Den væsentligste bosætning skyldes pensionister der har opnået en ret til helårsbeboelse jf. 
planloven. 
  
Nyt administrationsgrundlag 
Som det fremgår ovenfor, har det hidtidige administrationsgrundlag ikke givet anledning til betydelig helårsbeboelse. 
Da udvalget har ønsket at drøfte administrationsgrundlaget, anbefaler direktøren, at udvalget drøfter, hvorvidt den 
hidtidige praksis har fungeret hensigtsmæssigt i forhold til bosætningen i sommerhusområderne. 
  
Det vil være naturligt at drøfte om praksis skal fastholdes, eller om der skal ske ændringer i praksis og i givet fald 
hvilke kriterier der kan være af særlig betydning i vurderingen af de konkrete sager. Temaer for drøftelsen kan være 
  
1. Sommerhusområdernes karakter og den nuværende bosætning 
2. Sommerhusområdernes rekreative anvendelse 
3. Sejerø og [adresse] i lyset af den særlige undtagelse for disse to små øer 
4. Særlige forhold og særlige hensyn 
5. Almindelige boligproblemer i forhold til permanente dispensationer 
6. Sager med afsæt i muligheden for at en rimelig tilværelse og vurderingen af disse i forhold til mulighederne for at 
opnå dette andre steder i kommunen 
  
Der vedlægges, som Bilag 1, et udkast til vejledning om administration af reglerne om helårsbeboelse i 
sommerhuse. Vejledningen færdiggøres på baggrund af kommunalbestyrelsens behandling af sagen. Indtil der er 
truffet beslutning om et nyt administrationsgrundlag vil grundlaget fra 2012 fortsat være gældende. 
  
Direktøren anbefaler endvidere, at udvalget drøfter delegationen mellem udvalget og administrationen. I henhold til 
den gældende delegation behandles sager i TMU, bortset fra sager vedr. sommerhuse på Sejerø. 
  
BEHANDLING 
Teknik- og Miljøudvalget, Økonomiudvalget og Kommunalbestyrelsen. 
  
INDSTILLING 
Direktøren indstiller at 
  
1. det drøftes og besluttes om der skal ske ændringer i nuværende praksis, 
2. det drøftes og besluttes hvilke særlige hensyn der skal inddrages i sagsbehandlingen, 
3. administrationsgrundlaget færdiggøres på baggrund af kommunalbestyrelsens behandling af sagen og 
fremlægges til endelig godkendelse, samt at 
4. administrationsgrundlaget vedtaget af Teknik- og Miljøudvalget 5. mart 2012 er gældende indtil et nyt 
administrationsgrundlag er vedtaget. 
  
ØKONOMISKE KONSEKVENSER 
  
  
Bilag 
  
  
  
  
  
Teknik- og Miljøudvalgets møde den 7. september 2015: 
  
Ingen økonomiske konsekvenser for Kalundborg Kommune. 
  
Vejledning om administration af reglerne om helårsbeboelse i 
sommerhusområder 
326-2015-270252 
1) Udvalget vedtog at anbefale, at den nuværende praksis fortsættes og tilpasses vedr. de nye muligheder for 
Sejerø og [adresse], idet udvalget mener, at bosætning i sommerhusområderne er fornuftigt på nuværende 
tidspunkt. 
2) Udvalget drøftede indstillingen, uden at det gav anledning til ændringer i forhold til nuværende praksis. 
3) Udvalget vedtog at anbefale indstillingen. 
4) Udvalget vedtog at anbefale indstillingen. 
